b'\n_START_ARTICLE_\nKashif Ahmad\n_START_SECTION_\nNy Alliance\n_START_PARAGRAPH_\nVed folketingsvalget i 2007 var Kashif og Aamer Ahmad opstillet som folketingskandidater for Ny Alliance. Kashif Ahmad blev i den forbindelse overfaldet ved en ramadanfest, fordi han var engageret i politik. Br\xc3\xb8drene blev ikke indvalgt i Folketinget, hvorefter de forlod Ny Alliance.\n_START_SECTION_\nHvidovrelisten\n_START_PARAGRAPH_\nKashif Ahmad blev ved kommunalvalget i 2013 indvalgt i kommunalbestyrelsen i Hvidovre som repr\xc3\xa6sentant for Hvidovrelisten. Otte m\xc3\xa5neder senere forlod han listen og blev l\xc3\xb8sg\xc3\xa6nger.\n_START_SECTION_\nNationalpartiet\n_START_PARAGRAPH_\nI 2014 stiftede han Nationalpartiet sammen med sine br\xc3\xb8dre, Aamer og Asif. Kashif Ahmad var formand for partiet. Efter stiftelsen af Nationalpartiet n\xc3\xa5ede dette ikke at blive opstillingsberettiget til folketingsvalget i 2015. Flere af partiets medlemmer opstillede derfor i stedet som uafh\xc3\xa6ngige kandidater; s\xc3\xa5ledes opstillede Kashif Ahmad i K\xc3\xb8benhavn uden at blive valgt ind.\n_START_SECTION_\nAlternativet\n_START_PARAGRAPH_\nI januar 2019 meddelte Ahmad, at han var skiftet til Alternativet og \xc3\xb8nskede at blive folketingskandidat for partiet.\n_START_SECTION_\nPersonligt\n_START_PARAGRAPH_\nKashif Ahmads for\xc3\xa6ldre er af pakistansk oprindelse, men han og hans br\xc3\xb8dre er selv f\xc3\xb8dt i Danmark. Kashif Ahmad har tidligere fungeret som talsmand for Ahmadiyya-muslimernes menighed ved Nusrat Djahan-moskeen i Hvidovre.'